b"\n_START_ARTICLE_\nValentina Mart\xc3\xadnez Ferro\n_START_SECTION_\nBiografia\n_START_PARAGRAPH_\nVa n\xc3\xa9ixer el 21 de juny de 1976 a Santiago de Compostel\xc2\xb7la (prov\xc3\xadncia de la Corunya). Llicenciada en Ci\xc3\xa8ncies Pol\xc3\xadtiques i de l'Administraci\xc3\xb3, va obtenir un m\xc3\xa0ster en estudis europeus per la Universitat Cat\xc3\xb2lica de Lovaina. Especialitzada en relacions internacionals, va formar part de la Secretaria de Relacions Internacionals del Partit Popular (PP) entre 2002 i 2012._NEWLINE_Va ser inclosa al n\xc3\xbamero 28 de la llista del PP per a les eleccions al Congr\xc3\xa9s dels Diputats de 2011 per la circumscripci\xc3\xb3 de Madrid. Mart\xc3\xadnez, que no va resultar electa, va ser nomenada al gener de 2012 directora de gabinet de Jorge Moragas, director de gabinet al seu torn del president del Govern, Mariano Rajoy. Va prendre possessi\xc3\xb3 com a diputada a l'octubre de 2014 cobrint la baixa per ren\xc3\xbancia d'Alberto Ruiz-Gallard\xc3\xb3n. Durant la x legislatura va exercir de portaveu adjunta en la Comissi\xc3\xb3 de Cooperaci\xc3\xb3 Internacional per al Desenvolupament i com a vocal en la Comissi\xc3\xb3 d'Afers exteriors i en la de Pressupostos._NEWLINE_Candidata al n\xc3\xbamero 17 de la llista del PP de cara a les eleccions al Congr\xc3\xa9s de 2016 per Madrid, no va resultar electa. No obstant aix\xc3\xb2, va prendre possessi\xc3\xb3 com a diputada de la xii legislatura del Congr\xc3\xa9s per Madrid el 19 de juny de 2018, ocupant l'esc\xc3\xb3 vacant per la ren\xc3\xbancia de Mariano Rajoy._NEWLINE_Candidata a diputada al n\xc3\xbamero 3 de la llista del PP per a la Corunya de cara a les eleccions generals de 2019, va resultar electa membre de la cambra baixa de nou. Al juliol de 2019 es va integrar com a vocal en les comissions d'Afers exteriors, Transici\xc3\xb3 Ecol\xc3\xb2gica, Cooperaci\xc3\xb3 Internacional per al Desenvolupament i en la Comissi\xc3\xb3 Mixta Congr\xc3\xa9s-Senat per a la Uni\xc3\xb3 Europea."